Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, mediku-lanpostuari dagokion A mailako soldata bakarrik jasotzen duten medikuen kopuruari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta Osasun Departamentuak idatziz erantzun diezaien:

2018, 2019, 2020, 2021 eta 2022 urteetan Osasunbidean lanean ari ziren zenbat medikuk jaso zuten lanpostu horri dagokion A mailako soldata bakarrik?

Aipatu urte horietan, zein izan zen Osasunbidean lan egiten duten medikuen batez besteko soldata?

Iruñean, 2023ko urtarrilaren 11n

Foru parlamentaria: Adolfo Araiz Flamarique